Anita Seppä

Anita Irmeli Seppä (s. 1969) on Taideyliopiston Kuvataideakatemian taidehistorian ja -teorian professori. Aiemmin Seppä on työskennellyt eri yliopistoissa. Vuonna 2004 Seppä valittiin Taideteollisen korkeakoulun Porin Visuaalisen kulttuurin yksikön (sittemmin Porin Taiteen ja median laitos) visuaalisen kulttuurin teorian professoriksi. Vuosina 2004–2006 hän toimi laitoksen varajohtajana, koulutusohjelmajohtajana sekä myöhemmin varadekaanina. Sepällä on dosentuurit Helsingin yliopiston estetiikan sekä Jyväskylän yliopiston taidekasvatuksen oppiaineissa. Hän on julkaissut lukuisia oppikirjoja, tieteellisiä artikkeleita ja artikkelikokoelmia. Vuonna 2015 Seppä oli luomassa Taideyliopiston Tutkimuspaviljonkia Venetsiaan yhdessä Jan Kailan ja Henk Slagerin kanssa. Hän toimi paviljongin komissaarina vuosina 2015 ja 2017.  

Anita Sepällä on yhteinen tytär kirjailija Helena Sinervon (s. 1961) kanssa. Hänen nykyinen puolisonsa on Corinne Björkenheim (s. 1962).  

Seppä on tehnyt musiikkia taiteilijanimellä Liisa Lux.

Julkaisuja 

The Futures of Artistic Research. At the Intersection of Utopia, Academia and Power. Toim. Anita Seppä, Jan Kaila, ja Henk Slager, University of the Arts Helsinki, Academy of Fine Arts, 2017.
Estetiikan klassikot I–II. Toim. Anita Seppä, Ilona Reiners ja Jyri Vuorinen. Gaudeamus 2009 ja 2016.
Kuvien tulkinta. Menetelmäopas kuvataiteen ja visuaalisen kulttuurin tulkitsijalle. Gaudeamus, 2012.
National Identity Goes Queer with Adel Abidin, Transforming the North. Globalization and Contemporary Arts. Ed. by Bodil-Marie Stavning-Thomsen & Kristen Örjesaeter, University Press of Aarhus, 2011
Globalisation and the arts. The rise of new democracy, or just another pretty suit for the old emperor?, Journal of Aesthetics and Culture, Co-Action Publishers, Vol. 2/2010
Tarkemmin katsoen. Visuaalisen kulttuurin lukukirja. Toim. Leena-Maija Rossi ja Anita Seppä. Helsinki: Gaudeamus, 2007
Käyttäjäyhteisöt ja tuotekonseptit. Tutkimuksia ihmiskeskeisestä teknologiasta ja visuaalisuudesta. Toim. yhdessä Jari Multisillan ja Jaakko Suomisen kanssa. Turun yliopiston julkaisuja: Porin yliopistokeskus, Kulttuurituotannon ja maisematutkimuksen laitos, julkaisu no 11, 2007
The Aesthetic Subject. Exploring the Usefulness of Foucauldian tools in Feminism. Väitöskirja. Yliopistopaino: Helsinki, 2003

Etiikka ja estetiikka. Toim. Ilona Reiners and Anita Seppä. Gaudeamus. Helsinki 1998

Lähteet 

Taiteentutkijat (kuvataide)
Suomalaiset tieteilijät
Suomalaiset laulaja-lauluntekijät
Vuonna 1969 syntyneet
Elävät henkilöt